У складу са чланом 8., став 1. Пословника Савета за здравље Градске општине Младеновац, Савет за здравље је на седници, одржаној 19.06.2020. године, донео

**ПЛАН РАДА САВЕТА ЗА ЗДРАВЉЕ**

**ГРАДСКЕ ОПШТИНЕ МЛАДЕНОВАЦ**

**ЗА 2020. ГОДИНУ**

 У 2020. години Савет за здравље Градске општине Младеновац, бавиће се следећим питањима:

 **1.** У складу са чл. 20. Пословника о раду Савета за здравље Општине Младеновац, Савет ће разматрати приговоре о повреди појединачних права пацијената на основу достављених и прикупљених доказа и утврђених чињеница;

 **2.** У складу са чл. 42. Закона о правима пацијената ("Сл. гласник РС", бр. 45/2013 и 25/2019 - др. закон) и чл. 21., став 1. Пословника о раду Савета за здравље, Савет ће разматрати и одлучивати о поднетим тромесечним, шестомесечним и годишњим извештајима поднетим од стране саветника за заштиту права пацијената;

 **3.** Ради обавештености становништва Општине Младеновац, Савет ће преко службеног сајта Општине Младеновац редовно обавештавати јавност о свом раду, како би становништво Општине могло остварити своје законом утврђено право обраћања Савету за здравље;

 **4.** Пратиће и анализирати рад, организацију, ресурсе и коришћење здравствене заштите у здравственим установама на примарном (Дом здравља и Апотека) и секундарном (Болнице) нивоу, као и вршити процену доступности и приступачности здравствене заштите, те предлагати мере за заштиту и промоцију права пацијената;

 **5.** У складу са чл. 15., став 2, тачка 3. Закона о јавном здрављу ("Сл. гласник РС", бр. 15/2016) утврдиће предлог Плана јавног здравља за територију Општине Младеновац и исти упутити на доношење Већу Градске општине Младеновац/Скупштини општине Младеновац, а по усвајању Плана иницираће и пратити његово спровођење кроз посебне програме из области јавног здравља;

 **6.** Поднеће Годишњи извештај, о свом раду и предузетим мерима за заштиту права пацијената, Већу Градске општине Младеновац и министарству надлежном за послове здравља, као и Заштитнику грађана.

 **САВЕТ ЗА ЗДРАВЉЕ ГРАДСКЕ ОПШТИНЕ МЛАДЕНОВАЦ**

Број III-01-180-1/4-1/2020, 19.06.2020. године

  **Председник Савета за здравље**

 **Др Снежана Јањић, с.р.**